钦定古今图书集成/明伦汇编/氏族典/第142卷 > 元鸾
## 钦定古今图书集成/明伦汇编/氏族典/第142卷 > 元鸾

按《魏书城阳王传》，“城阳王长寿，长子多侯，早卒。次子
鸾，字宣明，始继叔章武敬王，及兄卒，还袭父爵。身长
八尺，腰带十围，以武艺著称，频为北都大将。高祖时
拜外都大官，又出为持节都督河西诸军事、征西大
将军，领护西戎校尉、凉州镇都大将。后朝于京师，会
车驾南讨，领镇军将军，定都洛阳。高祖幸邺，诏鸾留”
守。及开建五等，食邑一千户。除使持节、征南大将军、
都督豫荆郢三州、河内山阳东郡诸军事，与安南将
军卢渊、李佐攻赭阳，不克，败退而还。降为定襄县王。
后以留守之功，还复本封，除冠军将军、河内太守。转
并州刺史。世宗初，除平东将军、青州刺史。后转安北
将军、定州刺史。鸾爱乐佛道，修持五戒，不饮酒食肉，
积岁长斋。缮起佛寺，劝率百姓共为土木之劳，公私
费扰，颇为民患。正始二年薨，谥怀王。